SL Uradni list Evropske unije L 154/3

DELEGIRANA UREDBA KOMISIJE (EU) 2016/921

z dne 10. junija 2016

o določitvi nadaljnjih začasnih izrednih podpornih ukrepov za proizvajalce nekaterih vrst sadja in zelenjave

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 219(1) v povezavi s členom 228 Uredbe,

ob upoštevanju naslednjega:

(1) Ruska vlada je 7. avgusta 2014 uvedla prepoved uvoza nekaterih proizvodov, vključno s sadjem in zelenjavo, iz Unije v Rusijo. Ta prepoved je povzročila resno nevarnost motenj na trgu, ki so jih povzročili znatni padci cen zaradi dejstva, da pomemben izvozni trg ni bil več na voljo. Ta prepoved je bila 24. junija 2015 podaljšana do avgusta 2016. Januarja 2016 se je prepoved razširila še na Turčijo. Turčija je izvažala velike količine sadja in zelenjave v Rusijo. Zaradi razširitve prepovedi zdaj obstaja tveganje, da bodo proizvodi s poreklom iz Turčije preusmerjeni na trge Unije ali tretjih držav, kjer bodo tekmovali s proizvodi iz Unije. To zlasti velja za nekatere države članice, ki imajo nizko stopnjo organiziranosti v tem sektorju. V takih okoliščinah nevarnost motenj na trgu Unije še naprej obstaja, zaradi česar je treba sprejeti in izvajati ustrezne ukrepe, dokler ruska prepoved ostaja v veljavi.

(2) Ta nevarnost motenj na trgu je zlasti pomembna za sektor sadja in zelenjave, v katerem se je velika količina pokvarljivih proizvodov izvažala v Rusijo. Izkazalo se je, da je težko preusmeriti celotno proizvodnjo v druge namembne kraje. Negotovost glede podaljšanja prepovedi lahko negativno vpliva na začetek sezone za številne proizvode iz tega sektorja.

(3) Zaradi tega na trgu Unije še zmeraj vladajo razmere, za katere se običajni ukrepi iz Uredbe (EU) št. 1308/2013 ne zdijo zadostni.

(4) Da bi preprečili resne in dolgotrajne motnje na trgu, so bili v delegiranih uredbah Komisije (EU) št. 913/2014 (2), (EU) št. 932/2014 (3), (EU) št. 1031/2014 (4) in (EU) 2015/1369 (5) določeni najvišji zneski podpore za ukrepe umika, opustitve spravila in zelenega obiranja, ki so bili izračunani na podlagi tradicionalnih izvozov v Rusijo. Glede na to, da nevarnost motenj na trgu še naprej obstaja, je treba ukrepe, ki so jih prvotno uvedle navedene uredbe, prilagoditi.

(5) Začasne izredne podporne ukrepe bi bilo zato treba podaljšati za eno leto, oziroma dokler se razmere v trgovanju med Unijo in Rusijo ne spremenijo, za vse proizvode, ki jih pokriva Delegirana uredba (EU) št. 1031/2014. Poleg tega bi bilo treba na seznam proizvodov, upravičenih do podpore, dodati češnje in kakije, saj so nekatere države članice te proizvode izvažale v Rusijo.

(6) Začasno finančno pomoč Unije je treba dodeliti ob upoštevanju ocenjenih količin, ki jih zadeva prepoved. Te količine bi se morale izračunati za vsako posamezno državo članico, in sicer v skladu z ravnjo količin, določenih v Prilogi I k Delegirani uredbi (EU) št. 2015/1369. Poleg tega bi bilo treba te količine bistveno zmanjšati zaradi upoštevanja dejstva, da so proizvajalci imeli več časa za prilagoditev razmeram in iskanje novih trgov.

(7) Kadar je bila uporaba teh izrednih podpornih ukrepov za določen proizvod v državi članici zelo majhna in so zaradi tega nastali nesorazmerno visoki upravni stroški zagotavljanja podpore, bi morala imeti navedena država članica možnost, da se odloči, da teh ukrepov ne bo izvajala.

(8) Pričakuje se, da so se ali se še bodo proizvodi, ki jih pokriva ta uredba, namesto v Rusijo izvozili v druge države članice. Proizvajalci teh proizvodov v tistih državah članicah, ki svojih proizvodov tradicionalno ne izvažajo v Rusijo, se bodo zato lahko soočali z znatnimi motnjami na trgu in padcem cen. Ob upoštevanju navedenega bi za večjo stabilizacijo trga začasna finančna pomoč Unije morala biti na voljo proizvajalcem v vseh državah članicah v zvezi z enim ali več proizvodi, ki jih zajema ta uredba, vendar zadevna količina ne bi smela presegati 3 000 ton na državo članico.

(9) Države članice bi morale še vedno imeti možnost, da količine 3 000 ton ne uporabijo. V tem primeru bi morale Komisijo o tem pravočasno obvestiti, da bi lahko ta odločila o morebitni prerazporeditvi neuporabljenih količin.

(10) Umik s trga, opustitev spravila in zeleno obiranje so učinkoviti ukrepi za obvladovanje kriz v primeru presežka sadja in zelenjave zaradi začasnih in nepredvidljivih okoliščin. Države članice bi morale imeti možnost, da količine, ki so jim na voljo, dodelijo za enega ali več teh ukrepov z namenom, da bi razpoložljive količine kar najučinkoviteje uporabile.

(11) Kot je določeno v Delegirani uredbi (EU) št. 932/2014, bi bilo treba začasno ukiniti obstoječo 5-odstotno omejitev obsega tržne proizvodnje v podporo umikov s trga. Finančno pomoč Unije bi bilo zato treba zagotoviti tudi, če umiki presegajo zgornjo mejo 5 %.

(12) Začasna finančna pomoč Unije za umike s trga bi morala temeljiti na ustreznih zneskih, določenih v Prilogi XI k Izvedbeni uredbi Komisije (EU) št. 543/2011 (6) za umike s trga za brezplačno razdelitev in za umike s trga, ki niso namenjeni brezplačni razdelitvi. Za proizvode, za katere znesek ni določen v Prilogi XI k Izvedbeni uredbi (EU) št. 543/2011, bi bilo najvišje zneske treba določiti v tej uredbi.

(13) Ob upoštevanju, da se zneski za paradižnik iz Priloge XI k Izvedbeni uredbi (EU) št. 543/2011 nanašajo na tržno leto paradižnikov za predelavo in paradižnikov, ki so za potrošnjo namenjeni sveži, je ustrezno pojasniti, da je najvišji znesek, ki se za paradižnike, ki so za potrošnjo namenjeni sveži, uporablja za namene te uredbe, tisti, ki se nanaša na obdobje od 1. novembra do 31. maja.

(14) Zaradi izjemnih motenj na trgu in za zagotovitev, da Unija podpre vse proizvajalce sadja in zelenjave, bi se začasna finančna pomoč Unije za umike s trga morala razširiti na proizvajalce sadja in zelenjave, ki niso člani priznanih organizacij proizvajalcev.

(15) Da bi spodbudili brezplačno razdelitev sadja in zelenjave, umaknjenih s trga, nekaterim organizacijam, kot so dobrodelne organizacije in šole, ali za kakršne koli druge enakovredne namene, ki jih odobrijo države članice, bi se 100 % najvišjih zneskov, določenih v Prilogi XI k Izvedbeni uredbi (EU) št. 543/2011, moralo uporabljati tudi za proizvajalce, ki niso člani priznanih organizacij proizvajalcev. V primeru proizvodov, umaknjenih s trga, ki niso namenjeni brezplačni razdelitvi, se dodeli 50 % najvišjega določenega zneska. V zvezi s tem bi morali proizvajalci, ki niso člani priznanih organizacij proizvajalcev, izpolnjevati enake ali podobne pogoje kot organizacije proizvajalcev. Zato bi morale zanje, kot tudi za priznane organizacije proizvajalcev, veljati ustrezne določbe iz Uredbe (EU) št. 1308/2013 in Izvedbene uredbe (EU) št. 543/2011.

(16) Organizacije proizvajalcev so temeljni udeleženci v sektorju sadja in zelenjave ter so najprimernejši subjekti za zagotovitev izplačila začasne finančne pomoči Unije za umike s trga proizvajalcem, ki niso člani priznanih organizacij proizvajalcev. Zagotoviti bi morali, da se takšna pomoč proizvajalcem, ki niso člani priznanih organizacij proizvajalcev, izplača na podlagi sklenitve pogodbe. Ker vse države članice na trgu sadja in zelenjave nimajo enake stopnje organiziranosti na strani ponudbe, je ustrezno omogočiti, da pristojni organ držav članic izplača podporo neposredno proizvajalcem, kadar je to ustrezno upravičeno.

(17) Države članice določijo zneske podpore za opustitev spravila in zeleno obiranje na hektar na ravni, ki ne krije več kot 90 % najvišjih zneskov za umike s trga, ki se uporabljajo za umike, ki niso namenjeni brezplačni razdelitvi, navedenih v Prilogi XI k Izvedbeni uredbi (EU) št. 543/2011, ali za proizvode, za katere v navedeni prilogi znesek ni bil določen, navedenih v tej uredbi. Za paradižnike, ki so za potrošnjo namenjeni sveži, morajo države članice upoštevati znesek, ki je določen v Prilogi XI k Izvedbeni uredbi (EU) št. 543/2011 za obdobje od 1. novembra do 31. maja. Opustitev spravila bi bilo treba podpreti tudi takrat, kadar se na zadevni površini ne pridobivajo več tržni proizvodi med običajnim proizvodnim ciklusom.

(18) Organizacije proizvajalcev zbirajo ponudbo in so sposobne delovati hitreje kot proizvajalci, ki niso člani teh organizacij, kadar gre za obvladovanje večjih količin s takojšnjim učinkom na trg. Zato je zaradi boljše učinkovitosti izvajanja izrednih podpornih ukrepov, določenih v tej uredbi, in pospešitve stabilizacije trga primerno, da se za proizvajalce, ki so člani priznanih organizacij proizvajalcev, začasna finančna pomoč Unije za umike, ki niso namenjeni brezplačni razdelitvi, poveča na 75 % ustreznih najvišjih zneskov podpore za umike, ki niso namenjeni brezplačni razdelitvi.

(19) Začasno finančno pomoč Unije bi bilo treba tako kot pri umiku s trga tudi pri opustitvi spravila in zelenem obiranju razširiti na proizvajalce, ki niso člani priznanih organizacij proizvajalcev. Finančna pomoč bi morala znašati 50 % najvišjega zneska podpore, določenega za organizacije proizvajalcev.

(20) Glede na veliko število proizvajalcev, ki niso člani organizacij proizvajalcev, in potrebo po zanesljivem, vendar izvedljivem preverjanju, se začasna finančna pomoč Unije za proizvajalce, ki niso člani organizacij proizvajalcev, ne sme odobriti za zeleno obiranje sadja in zelenjave, za katera se je običajno obiranje že začelo, ali za ukrepe opustitve spravila, kadar se na zadevni površini ne pridobivajo več tržni proizvodi med običajnim proizvodnim ciklusom. V okviru tega bi za proizvajalce, ki niso člani priznanih organizacij proizvajalcev, kot tudi za priznane organizacije proizvajalcev morale veljati ustrezne določbe iz Uredbe (EU) št. 1308/2013 in Izvedbene uredbe (EU) št. 543/2011.

(21) Za proizvajalce, ki niso člani organizacij proizvajalcev, bi moral plačilo začasne finančne pomoči Unije za ukrepe opustitve spravila in zelenega obiranja neposredno izvesti pristojni organ države članice. Omenjeni pristojni organ bi moral proizvajalcem plačati ustrezne zneske v skladu z Izvedbeno uredbo (EU) št. 543/2011 ter zadevnimi nacionalnimi pravili in postopki.

(22) Za zagotovitev, da se začasna finančna pomoč Unije za proizvajalce nekaterih vrst sadja in zelenjave uporablja za predvidene namene, ter za zagotovitev učinkovite uporabe proračuna Unije bi morale države članice izvesti razumno raven pregledov. Zlasti bi bilo treba opraviti dokumentacijske, identifikacijske in fizične preglede ter preglede na kraju samem, ki zajemajo ustrezno količino proizvodov, površin, organizacij proizvajalcev in proizvajalcev, ki niso člani priznanih organizacij proizvajalcev. Države članice bi morale zagotoviti, da umik s trga, zeleno obiranje ali opustitev spravila zadevajo le tiste sorte paradižnika, ki so za potrošnjo namenjene sveže.

(23) Države članice bi morale Komisijo redno obveščati o ukrepih, ki so jih izvedli organizacije proizvajalcev in proizvajalci, ki niso člani teh organizacij.

(24) Da bi preprečili resne in dolgotrajne motnje na trgu ter učinkovito zajamčili stabilizacijo cen, je treba trenutno veljavne podporne ukrepe, ki naj bi se izvajali do 30. junija 2016, neprekinjeno nadaljevati. Zato bi ta uredba morala začeti veljati na dan objave, uporabljati pa bi se morala začeti na dan objave ali od 1. julija 2016, kar koli nastopi pozneje –

SPREJELA NASLEDNJO UREDBO:

Člen 1

Predmet urejanja in področje uporabe

1. Ta uredba določa pravila za finančno pomoč Unije (v nadaljnjem besedilu: finančna pomoč) za začasne podporne ukrepe, ki se odobrijo organizacijam proizvajalcev v sektorju sadja in zelenjave, priznanim v skladu s členom 154 Uredbe (EU) št. 1308/2013, in proizvajalcem, ki niso člani teh organizacij.

Ti začasni podporni ukrepi zajemajo umike ter postopke opustitve spravila in zelenega obiranja.

2. Podpora iz odstavka 1 se odobri za naslednje proizvode sektorja sadja in zelenjave, ki so za potrošnjo namenjeni sveži:

(a) paradižnik z oznako KN 0702 00 00;

(b) korenje z oznako KN 0706 10 00;

(c) zelje z oznako KN 0704 90 10;

(d) sladka paprika z oznako KN 0709 60 10;

(e) cvetača in glavnati brokoli z oznako KN 0704 10 00;

(f) kumare z oznako KN 0707 00 05;

(g) kumarice z oznako KN 0707 00 90;

(h) gobe iz rodu Agaricus z oznako KN 0709 51 00;

(i) jabolka z oznako KN 0808 10;

(j) hruške z oznako KN 0808 30;

(k) slive z oznako KN 0809 40 05;

(l) jagodičje z oznakami KN 0810 20, 0810 30 in 0810 40;

(m) sveže namizno grozdje z oznako KN 0806 10 10;

(n) kivi z oznako KN 0810 50 00;

(o) sladke pomaranče z oznako KN 0805 10 20;

(p) klementine z oznako KN 0805 20 10;

(q) mandarine (vključno s tangerinami in mandarinami satsuma), mandarine wilking in podobni hibridi agrumov z oznakami KN 0805 20 30, 0805 20 50, 0805 20 70 in 0805 20 90;

(r) limone z oznako KN 0805 50 10;

(s) breskve in nektarine z oznako KN 0809 30;

(t) češnje z oznako KN 0809 29 00;

(u) kakiji z oznako KN 0810 70 00.

3. Podpora iz odstavka 1 zajema dejavnosti, ki se izvajajo v obdobju od 1. julija 2016 ali datuma začetka veljavnosti te uredbe, kar koli nastopi pozneje, do datuma, ko se količine, določene v členu 2(1), v vsaki zadevni državi članici izčrpajo, ali do 30. junija 2017, kar koli nastopi prej.

4. Če se razmere v zvezi z uvozom nekaterih proizvodov iz Unije v Rusijo spremenijo pred 30. junijem 2017, lahko Komisija to uredbo ustrezno spremeni ali razveljavi.

Člen 2

Dodelitev največjih količin državam članic

1. Finančna pomoč za podporne ukrepe iz člena 1(1) je državam članicam na voljo za količine proizvodov, določene v Prilogi I.

Poleg tega je državam članicam finančna pomoč na voljo za ukrepe umika s trga, zelenega obiranja ali opustitve spravila v zvezi z enim ali več proizvodi iz člena 1(2), kakor določi država članica, če ta dodatna količina ne presega 3 000 ton na državo članico.

2. V zvezi s količinami na državo članico iz odstavka 1 lahko države članice za vsak proizvod iz člena 1(2) določijo:

(a) količine, umaknjene s trga in namenjene brezplačni razdelitvi;

(b) količine, umaknjene s trga, ki niso namenjene brezplačni razdelitvi;

(c) ustrezno površino za zeleno obiranje in opustitev spravila.

3. Kadar dejansko umaknjene količine s trga v državi članici v obdobju med 8. avgustom 2015 in 30. junijem 2016 v skladu z Delegirano uredbo (EU) št. 1031/2014 za kategorijo proizvodov, opredeljeno v Prilogi Ib k navedeni uredbi, znašajo manj kot 5 % skupnih količin, dodeljenih navedeni državi članici za navedeno kategorijo proizvodov, se država članica lahko odloči, da količine, dodeljene v skladu s Prilogo I, ne bo uporabila. V tem primeru zadevna država članica o svoji odločitvi obvesti Komisijo do 31. oktobra 2016. Od trenutka obvestila dalje ukrepi umika s trga, opustitve spravila in zelenega obiranja, ki se izvedejo za to kategorijo proizvodov v zadevni državi članici, niso upravičeni do finančne pomoči.

4. Države članice se lahko odločijo, da ne bodo uporabile količine 3 000 ton iz drugega pododstavka odstavka 1 ali njenega dela do 31. oktobra 2016. Do istega datuma mora zadevna država članica uradno obvestiti Komisijo o kakršnih koli količinah, ki niso bile uporabljene. Od trenutka uradnega obvestila dalje ukrepi umika s trga, opustitve spravila in zelenega obiranja, ki se izvedejo za zadevno kategorijo proizvodov v zadevni državi članici, niso upravičeni do finančne pomoči v okviru te uredbe.

Člen 3

Dodelitev količin proizvajalcem

Države članice razdelijo količine iz člena 2(1) med organizacije proizvajalcev in proizvajalce, ki niso člani organizacij proizvajalcev, po načelu „kdor prej pride, prej melje“.

Vendar se države članice lahko odločijo za drugačen sistem razdelitve količin, če ta temelji na objektivnih in nediskriminatornih merilih. Države članice lahko v ta namen upoštevajo obseg posledic, ki jih ima ruska prepoved uvoza za zadevne proizvajalce.

Člen 4

Skupne določbe za ukrepe umika s trga, opustitve spravila in zelenega obiranja, ki jih izvedejo organizacije proizvajalcev

1. Podpora za ukrepe umika s trga, opustitve spravila in zelenega obiranja, ki jih v skladu s to uredbo izvajajo organizacije proizvajalcev, se organizacijam proizvajalcev odobri tudi, če te v svojih operativnih programih in nacionalnih strategijah držav članic ne predvidevajo takih ukrepov.

Pomoč iz prvega pododstavka se ne upošteva pri izračunu zgornjih mej iz člena 34(2) Uredbe (EU) št. 1308/2013.

Člen 32(2) Uredbe (EU) št. 1308/2013 in člen 55(4) Izvedbene uredbe (EU) št. 543/2011 se ne uporabljata za finančno pomoč v okviru te uredbe.

2. Zgornja meja tretjine izdatkov iz četrtega pododstavka člena 33(3) Uredbe (EU) št. 1308/2013 in zgornja meja največ 25 % za povečanje operativnega sklada iz člena 66(3)(c) Izvedbene uredbe (EU) št. 543/2011 se ne uporabljata v zvezi z izdatki za ukrepe umika s trga, opustitve spravila in zelenega obiranja v okviru te uredbe.

3. Izdatki, ki nastanejo na podlagi členov 5 in 7, so del operativnega sklada organizacij proizvajalcev.

4. Kadar se priznanje organizacije proizvajalcev začasno prekliče v skladu s členom 114(2) Izvedbene uredbe (EU) št. 543/2011, člani te organizacije proizvajalcev za namene členov 6 in 8 veljajo za proizvajalce, ki niso člani priznanih organizacij proizvajalcev.

Člen 5

Finančna pomoč organizacijam proizvajalcev za umike

1. Zgornja meja 5 % iz člena 34(4) Uredbe (EU) št. 1308/2013 in člena 79(2) Izvedbene uredbe (EU) št. 543/2011 se ne uporablja za ukrepe v okviru te uredbe.

2. Najvišji zneski finančne pomoči organizacijam proizvajalcev za umike so zneski, določeni v Prilogi II.

3. Z odstopanjem od člena 34(1) Uredbe (EU) št. 1308/2013 je finančna pomoč za umike s trga, ki niso namenjeni brezplačni razdelitvi, enaka 75 % najvišjega zneska podpore za druge namene iz Priloge II k tej uredbi.

Člen 6

Finančna pomoč proizvajalcem, ki niso člani organizacij proizvajalcev, za umike

1. Najvišji zneski finančne pomoči, dodeljene proizvajalcem, ki niso člani priznanih organizacij proizvajalcev, za umike s trga, namenjene za brezplačno razdelitev, so zneski, ki so navedeni v Prilogi II.

Najvišji zneski finančne pomoči, dodeljene proizvajalcem, ki niso člani priznanih organizacij proizvajalcev, za umike s trga, ki niso namenjeni za brezplačno razdelitev, znašajo 50 % zneskov, navedenih v Prilogi II.

2. Proizvajalci, ki niso člani priznanih organizacij proizvajalcev, sklenejo pogodbo z eno od takšnih organizacij za celotno količino proizvodov, ki se dobavijo. Organizacije proizvajalcev sprejmejo vse razumne zahtevke proizvajalcev, ki niso člani priznanih organizacij proizvajalcev. Količine, ki jih dobavijo proizvajalci, ki niso člani nobene organizacije proizvajalcev, so skladne z regionalnim pridelkom in zadevno površino.

Proizvajalcem, ki niso člani priznanih organizacij proizvajalcev, finančno pomoč izplača organizacija proizvajalcev, s katero so podpisali tako pogodbo.

Zneske, ki ustrezajo dejanskim stroškom, ki jih je imela organizacija proizvajalcev zaradi umika zadevnih proizvodov, zadrži organizacija proizvajalcev. Ti stroški se dokažejo s predložitvijo računov.

3. Države članice lahko nediskriminatorno in iz ustrezno utemeljenih razlogov, kot je omejena stopnja organiziranosti proizvajalcev v zadevni državi članici, odobrijo, da lahko proizvajalec, ki ni član priznanih organizacij proizvajalcev, namesto podpisa pogodbe iz odstavka 2 pristojnemu organu države članice pošlje uradno obvestilo o količini proizvodov, ki se dobavi. Za takšna uradna obvestila se smiselno uporablja člen 78 Izvedbene uredbe (EU) št. 543/2011. Količine, ki jih dobavijo proizvajalci, ki niso člani nobene organizacije proizvajalcev, so skladne z regionalnim pridelkom in zadevno površino.

V navedenih primerih pristojni organ države članice finančno pomoč izplača neposredno proizvajalcu. Države članice sprejmejo nova oziroma uporabijo že obstoječa nacionalna pravila ali postopke za ta namen.

4. Uredba (EU) št. 1308/2013 in Izvedbena uredba (EU) št. 543/2011 ter člen 4 te uredbe se smiselno uporabljajo za ta člen.

Člen 7

Finančna pomoč organizacijam proizvajalcem za opustitve spravila in zeleno obiranje

1. Z odstopanjem od člena 85(4) Izvedbene uredbe (EU) št. 543/2011 države članice določijo zneske podpore, ki vključujejo finančno pomoč Unije in prispevek organizacij proizvajalcev za opustitve spravila in zeleno obiranje, in sicer na hektar na ravni, ki ne krije več kot 90 % zneskov, določenih za umike s trga, ki niso namenjeni brezplačni razdelitvi, iz Priloge II k tej uredbi. Podpora za zeleno obiranje zajema samo proizvode, ki so fizično na polju in so dejansko obrani pred običajnim začetkom spravila.

Z odstopanjem od člena 34(4) Uredbe (EU) št. 1308/2013 finančna pomoč Unije za ukrepe opustitve spravila in zelenega obiranja znaša 75 % zneskov, ki jih države članice določijo v skladu s prvim pododstavkom.

2. Z odstopanjem od prvega pododstavka člena 85(3) Izvedbene uredbe (EU) št. 543/2011 se lahko ukrepi opustitve spravila iz člena 84(1)(b) navedene uredbe sprejmejo tudi, kadar se na zadevni površini ne pridobivajo več tržni proizvodi med običajnim proizvodnim ciklusom. V takih primerih se zneski podpore iz odstavka 1 tega člena sorazmerno znižajo, ob upoštevanju že spravljenega pridelka, kot je določen na podlagi evidence zalog in računovodskih izkazov zadevnih organizacij proizvajalcev.

Člen 8

Finančna pomoč proizvajalcem, ki niso člani organizacij proizvajalcev, za opustitve spravila in zeleno obiranje

1. Z odstopanjem od člena 85(3) Izvedbene uredbe (EU) št. 543/2011 se uporabljajo naslednje določbe:

(a) podpora za zeleno obiranje zajema samo proizvode, ki so fizično na polju ter so dejansko obrani pred običajnim začetkom spravila in se zanje obiranje še ni začelo;

(b) ukrepi opustitve spravila se ne sprejmejo, kadar se na zadevni površini ne pridobivajo več tržni proizvodi med običajnim proizvodnim ciklusom;

(c) pod nikakršnim pogojem ni dovoljeno, da se zeleno obiranje in opustitev spravila hkrati uporabljata za isti proizvod in isto pridelovalno površino.

2. Zneski finančne pomoči za ukrepe opustitve spravila in zelenega obiranja znašajo 50 % zneskov, ki jih države članice določijo v skladu s členom 7(1).

3. Proizvajalci, ki niso člani priznanih organizacij proizvajalcev, ustrezno uradno obvestijo pristojni organ države članice v skladu s podrobnimi določbami, ki jih je država članica sprejela v skladu s členom 85(1)(a) Izvedbene uredbe (EU) št. 543/2011.

4. Pristojni organ države članice finančno pomoč izplača neposredno proizvajalcu. Države članice sprejmejo nova oziroma uporabijo že obstoječa nacionalna pravila ali postopke za ta namen.

5. Uredba (EU) št. 1308/2013 in Izvedbena uredba (EU) št. 543/2011 se smiselno uporabljata za ta člen.

Člen 9

Pregledi za ukrepe umika s trga, opustitve spravila in zelenega obiranja

1. Ukrepi umika iz členov 5 in 6 se preverijo na:

(a) prvi stopnji v skladu s členom 108 Izvedbene uredbe (EU) št. 543/2011. Ti pregledi zajemajo najmanj 10 % količine proizvodov, umaknjene s trga, ter vsaj 10 % organizacij proizvajalcev, ki so upravičene do finančne pomoči iz člena 5 te uredbe. Za umike iz člena 6(3) pa pregledi prve stopnje krijejo 100 % količine umaknjenih proizvodov.

(b) drugi stopnji v skladu s členom 109 Izvedbene uredbe (EU) št. 543/2011. Vendar pregledi na kraju samem zajemajo vsaj 40 % subjektov, za katere veljajo pregledi na prvi stopnji, in vsaj 5 % količine proizvodov, umaknjenih s trga.

2. Za ukrepe opustitve spravila in zelenega obiranja iz členov 7 in 8 se izvajajo pregledi in veljajo pogoji iz člena 110 Izvedbene uredbe (EU) št. 543/2011, razen zahteve, da se ni izvedlo nobeno delno spravilo, kadar se uporabi odstopanje iz člena 7(2) te uredbe. Pregledi zajemajo najmanj 25 % zadevnih pridelovalnih površin.

Za ukrepe opustitve spravila in zelenega obiranja iz člena 8 pregledi zajemajo 100 % zadevnih pridelovalnih površin.

3. Države članice sprejmejo ustrezne nadzorne ukrepe za zagotovitev, da ukrepi umika s trga, opustitve spravila in zelenega obiranja za paradižnike zajemajo samo sorte, ki so za potrošnjo namenjene sveže.

Člen 10

Zahtevki za finančno pomoč in njeno izplačilo

1. Organizacije proizvajalcev vložijo zahtevek za izplačilo finančne pomoči iz členov 5 in 7 do 31. julija 2017.

2. Proizvajalci, ki niso člani priznane organizacije proizvajalcev in niso podpisali pogodbe s priznano organizacijo proizvajalcev, do 31. julija 2017 sami zaprosijo pristojne organe, ki jih določijo države članice, za izplačilo finančne pomoči iz členov 6 in 8.

3. Zahtevkom za izplačilo se priložijo dokazila, ki utemeljujejo zadevni znesek finančne pomoči in vsebujejo pisno izjavo, da vložnik ni in tudi ne bo prejel nikakršnih dvojnih sredstev Unije ali nacionalnih sredstev ali nadomestil iz zavarovalne police za ukrepe, ki so v skladu s to uredbo upravičeni do finančne pomoči.

Člen 11

Uradna obvestila

1. Države članice prvi dan vsakega meseca do 1. oktobra 2017 Komisiji prek uradnega obvestila sporočijo naslednje informacije za vsak proizvod:

(a) količine, umaknjene s trga in namenjene brezplačni razdelitvi;

(b) količine, umaknjene s trga, ki niso namenjene brezplačni razdelitvi;

(c) ustrezno površino za opustitev spravila in zeleno obiranje;

(d) skupne izdatke, ki so nastali za količine in površine iz točk (a), (b) in (c).

V uradno obvestilo se vključijo le izvedeni ukrepi.

Države članice za navedeno uradno obvestilo uporabijo obrazce iz Priloge III.

2. Pri pripravi prvega uradnega obvestila države članice obvestijo Komisijo o zneskih podpore, ki jih določijo v skladu s členom 79(1) ali 85(4) Izvedbene uredbe (EU) št. 543/2011 in členi 5 do 8 te uredbe, pri čemer uporabijo obrazce iz Priloge IV.

Člen 12

Izplačilo finančne pomoči Unije

Izdatki držav članic v zvezi z izplačili na podlagi te uredbe so upravičeni do finančne pomoči le, če so bili izplačani do 30. septembra 2017.

Člen 13

Začetek veljavnosti in uporaba

Ta uredba začne veljati na dan objave v Uradnem listu Evropske unije.

Uporablja se od 1. julija 2016 ali od dne objave v Uradnem listu Evropske unije, kar koli nastopi pozneje.

Ta uredba je v celoti zavezujoča in se neposredno uporablja v vseh državah članicah. V Bruslju, 10. junija 2016 Za Komisijo Predsednik Jean-Claude JUNCKER

(1) UL L 347, 20.12.2013, str. 671.

(2) Delegirana uredba Komisije (EU) št. 913/2014 z dne 21. avgusta 2014 o določitvi začasnih izrednih podpornih ukrepov za proizvajalce breskev in nektarin (UL L 248, 22.8.2014, str. 1).

(3) Delegirana uredba Komisije (EU) št. 932/2014 z dne 29. avgusta 2014 o določitvi začasnih izrednih podpornih ukrepov za proizvajalce nekaterih vrst sadja in zelenjave ter spremembi Delegirane uredbe (EU) št. 913/2014 (UL L 259, 30.8.2014, str. 2).

(4) Delegirana uredba Komisije (EU) št. 1031/2014 z dne 29. septembra 2014 o določitvi nadaljnjih začasnih izrednih podpornih ukrepov za proizvajalce nekaterih vrst sadja in zelenjave (UL L 284, 30.9.2014, str. 22).

(5) Delegirana uredba Komisije (EU) 2015/1369 z dne 7. avgusta 2015 o spremembi Delegirane uredbe (EU) št. 1031/2014 o določitvi nadaljnjih začasnih izrednih podpornih ukrepov za proizvajalce nekaterih vrst sadja in zelenjave (UL L 211, 8.8.2015, str. 17).

(6) Izvedbena uredba Komisije (EU) št. 543/2011 z dne 7. junija 2011 o določitvi podrobnih pravil za uporabo Uredbe Sveta (ES) št. 1234/2007 za sektorja sadja in zelenjave ter predelanega sadja in zelenjave (UL L 157, 15.6.2011, str. 1).

PRILOGA I Največje količine proizvodov, dodeljene posamezni državi članici v skladu s členom 2(1) (v tonah) Jabolka in hruške Slive, namizno grozdje in kiviji Paradižnik, korenje, sladka paprika, kumare in kumarice Pomaranče, klementine, mandarine in limone Breskve in nektarine Bolgarija 300 Belgija 25 700 5 000 Nemčija 1 900 Grčija 800 4 900 400 2 400 6 300 Španija 2 300 1 500 6 900 16 600 11 500 Francija 3 600 1 000 100 Hrvaška 600 1 000 Italija 5 300 4 600 200 1 000 2 800 Ciper 3 600 Latvija 200 400 Litva 900 Madžarska 100 Nizozemska 6 900 6 800 Avstrija 600 Poljska 88 900 500 9 400 600 Portugalska 1 100

PRILOGA II Najvišji zneski podpore za umike s trga Iz členov 5, 6 in 7 (EUR/100 kg) Proizvod Najvišja podpora Brezplačna razdelitev Drugi nameni Cvetača 15,69 10,52 Paradižnik 27,45 18,30 Jabolka 16,98 13,22 Sveže namizno grozdje 39,16 26,11 Nektarine 26,90 26,90 Breskve 26,90 26,90 Hruške 23,85 15,90 Pomaranče 21,00 21,00 Mandarine 19,50 19,50 Klementine 22,16 19,50 Mandarine satsuma 19,50 19,50 Limone 23,99 19,50 Korenje 12,81 8,54 Zelje 5,81 3,88 Sladka paprika 44,40 30,00 Glavnati brokoli 15,69 10,52 Kumare in kumarice 24,00 16,00 Gobe 43,99 29,33 Slive 34,00 20,40 Jagodičevje 12,76 8,50 Kiviji 29,69 19,79 Kakiji 21,02 14,01 Češnje 48,14 32,09

PRILOGA III Obrazci za uradno obvestilo iz člena 11(1) URADNO OBVESTILO O UMIKU S TRGA – BREZPLAČNA RAZDELITEV Država članica: … Zadevno obdobje: … Datum: …

Proizvod Organizacije proizvajalcev Proizvajalci, ki niso člani organizacij proizvajalcev Skupna količina (t) Skupna finančna pomoč Unije (EUR) Količina (t) Finančna pomoč Unije (EUR) Količina (t) Finančna pomoč Unije (EUR) umik s trga prevoz sortiranje in pakiranje SKUPAJ umik s trga prevoz sortiranje in pakiranje SKUPAJ (a) (b) (c) (d) (e) = (b) + (c) + (d) (f) (g) (h) (i) (j) = (g) + (h) + (i) (k) = (a) + (f) (l) = (e) + (j) Jabolka Hruške Jabolka in hruške skupaj Paradižnik Korenje Sladka paprika Kumare in kumarice Zelenjava skupaj Slive Sveže namizno grozdje Kiviji Drugo sadje skupaj Pomaranče Klementine Mandarine Limone Agrumi skupaj Breskve Nektarine Breskve in nektarine skupaj Zelje Cvetača in glavnati brokoli Gobe Jagodičevje Češnje Kakiji Drugo skupaj SKUPAJ Opomba: Za vsako uradno obvestilo se izpolni ločena Excelova preglednica. URADNO OBVESTILO O UMIKU S TRGA – DRUGI NAMENI Država članica: … Zadevno obdobje: … Datum: …

Proizvod Organizacije proizvajalcev Proizvajalci, ki niso člani organizacij proizvajalcev Skupna količina (t) Skupna finančna pomoč Unije (EUR) Količina (t) Finančna pomoč Unije (EUR) Količina (t) Finančna pomoč Unije (EUR) (a) (b) (c) (d) (e) = (a) + (c) (f) = (b) + (d) Jabolka Hruške Jabolka in hruške skupaj Paradižnik Korenje Sladka paprika Kumare in kumarice Zelenjava skupaj Slive Sveže namizno grozdje Kiviji Drugo sadje skupaj Pomaranče Klementine Mandarine Limone Agrumi skupaj Breskve Nektarine Breskve in nektarine skupaj Zelje Cvetača in glavnati brokoli Gobe Jagodičevje Češnje Kakiji Drugo skupaj SKUPAJ Opomba: Za vsako uradno obvestilo se izpolni ločena Excelova preglednica. URADNO OBVESTILO O OPUSTITVI SPRAVILA IN ZELENEM OBIRANJU Država članica: … Zadevno obdobje: … Datum: …

Proizvod Organizacije proizvajalcev Proizvajalci, ki niso člani organizacij proizvajalcev Skupna količina (t) Skupna finančna pomoč Unije (EUR) Območje (ha) Količina (t) Finančna pomoč Unije (EUR) Območje (ha) Količina (t) Finančna pomoč Unije (EUR) (a) (b) (c) (d) (e) (f) (g) = (b) + (e) (h) = (c) + (f) Jabolka Hruške Jabolka in hruške skupaj Paradižnik Korenje Sladka paprika Kumare in kumarice Zelenjava skupaj Slive Sveže namizno grozdje Kiviji Drugo sadje skupaj Pomaranče Klementine Mandarine Limone Agrumi skupaj Breskve Nektarine Breskve in nektarine skupaj Zelje Cvetača in glavnati brokoli Gobe Jagodičevje Češnje Kakiji Drugo skupaj SKUPAJ Opomba: Za vsako uradno obvestilo se izpolni ločena Excelova preglednica.